Globalna promocija vakcinacije
Ljudi širom sveta preduzimaju akciju za iskorenjivanje smrtnosti zbog upale pluća i dijareje tako što promovišu vakcinaciju 
Doktor Kit Van Zand i njegova supruga Didi razumeju šta su teške posledice nevakcinisanja dece protiv bolesti koje je moguće sprečiti. Njihova usvojena kćerka zaražena je hepatitisom Be kada se rodila u Rumuniji. Medjutim, Van Zandovi su ustanovili da su imali mnogo sreće jer su mogli da svojoj kćerki obezbede lečenje. Oni su sada aktivisti u nevladinoj organizaciji pod nazivom „Jedan“. „ Ovim video materijalom, organizacija Jedan pokrenula je kampanju pod nazivom Zašto je važno?, kojom se skreće pažnja javnosti na vakcinaciju dece i pozivaju američki lideri da pomognu finansiranje vakcinacije protiv upale pluća i dijareje za 243 miliona dece širom sveta. Direktor za komunikaciju organizacije „Jedan“, Džini Vulf kaže da je za vakcinaciju potrebno manje od jednog procenta američkog federalnog budžeta. Vakcinacija je već sprečila smrt oko 5 miliona dece širom sveta. Organizacija „Jedan“, njen partner Globalno udruženje za vakcinaciju i imunizaciju i druge organizacije nadaju se da će nastaviti uspešan trend. Organizacija „Jedan“ nije sama u svojoj kampanji. Tokom sedam dana zaključno sa 30. aprilom, 170 od 193 zemlje članice Svetske zdravstvene organizacije učestvovaće u Nedelji imunizacije. Portparol Američke zdravstvene organizacije Den Epstin kaže da su stotine hiljada ljudi vakcinisane. Epstin kaže da i dalje postoje nedostupne oblasti u pograničnim i ruralnim oblastima u zapadnoj hemisferi. I postoje brojni izazovi u transportu vakcina koje često moraju da budu u frižideru. Pan-američka zdravstvena organizacija postavila je za cilj vakcinaciju 41 miliona ljudi u zapadnoj hemisferi izmedju 23. i 30. aprila. I prvi put do sada, u Africi i regionu zapadnog Pacifika takodje će biti održana Svetska nedelja imunizacije.